L’lundi parjuré (Canchon)

***L’lundi parjuré*** ch'est ène canchon écrite pèr Achille Viart (1850-1926).

:*A pein' que l'diape i-a mis ses bottes
:*Tout l'meonte i-est él’vé dins l'maseon
:*L'mopèr' beot ses trois-quat' chinottes
:*Pour erguérir es' n'émotieon
:*Puis v'là tout d'ein queop que l'mamère,
:*D'pus longtemps in train d'busier
:*S'adréchant à s'famille intière
:*D'mant : "Quoi ç'qu'on f'reot bin pou souper ?" *

R'frain :

:::*J'vous assur' qu'in ville,
:::*L'lundi parjuré,
:::*Ch'est dins chaqu' famille
:::*Ein jour bin d'siré !

:*« Mi, j'aim' fell'mint l'pétit' saucisse,
:*Dit ein des garcheons, cha, ch'est m'goût ! »
:*« Mi, j'vous assur', dit l'fill' Clarisse,
:*Qu'ein morcieau d'viéau ch'est l'meilleu d'tout ! »
:*Ein éaute infant d'mante ein' cout'lette
:*Mais l'pèr' leu dit: "Cré neom d'ein tchien !
:*À Tournai, pou bin fair' ceull' fiête,
:*L'ceu qui n'a pos d'lapin n'a rien".*

R'frain :

:::*J'vous assur' qu'in ville,
:::*L'lundi parjuré,
:::*Ch'est dins chaqu' famille
:::*Ein jour bin d'siré !

:*L'mamèr', tout in chifflant ein' goutte,
:*Dit:"Vraimint, mopère i-a raiseon !"
:*Là-d'sus, les v'là tertous in route,
:*Chaqu'ein pou s'pétit' commissieon,
:*Pindant qu'les infants, au boutique,
:*Veont guère ogneons, preonnes et raisins,
:*L'père et l'mère attrap'tent ein' bell' chique
:*Tout in marchandant les lapins !*

R'frain :

:::*J'vous assur' qu'in ville,
:::*L'lundi parjuré,
:::*Ch'est dins chaqu' famille
:::*Ein jour bin d'siré !

:*Pour orvénir de l'plach' Saint-Pierre,
:*L'lapin i-est mis dins ein moucheo
:*À chaqu' choncliache i traîn' par tierre
:*Et l'tiêt' fait soupett' dins l'rucheot!
:*L'pourchéau n's'ingraiss' pos à l'ieau claire :
:*Ch'est là l'raisonn'mint d'tous ces gins !
:*Au souper tout l'meont' fait beonn' chère
:*Mêm' quand cha croque ed'dins leus dints !*

R'frain :

:::*J'vous assur' qu'in ville,
:::*L'lundi parjuré,
:::*Ch'est dins chaqu' famille
:::*Ein jour bin d'siré !

:*Pindant que s'n'heomm' va boire ein verre,
:*In attendant l'moumint d'minger
:*L'feimm', par ein d'ses infants, fait faire
:*Les billets qu'i faudra tirer.
:*Elle arrinch' tell'mint bin l'affaire
:*Qu'nué feos d'sus dix ch'est l'pèr' qui-est seot !
:*Ell' trouèf' que ch'est l'pus bell' manière
:*D'li fair' toudis rimplir el' peot !*

R'frain :
*
:::*J'vous assur' qu'in ville,
:::*L'lundi parjuré,
:::*Ch'est dins chaqu' famille
:::*Ein jour bin d'siré !

:*Après l'souper, ch'est dins l'usache,
:*On s'réunit in société
:*Nieur de Dieu, mes gins, queu plucache
:*À l'bière, au café, au péqué !
:*Et puis, quervés comm' des andoules,
:*In s'quittant l'lind'main au matin
:*On brondièl' dins tous les bédoules
:*In cachant à retrouver s'quémin !*

R'frain :

:::*J'vous assur' qu'in ville,
:::*L'lundi parjuré,
:::*Ch'est dins chaqu' famille
:::*Ein jour bin d'siré !

:*Si l'feimme a eu l'bonheur d'êt' Reine,
:*Ell' le fait vir d'vant de s'coucher.
:*Ell' danse, ell' crie, ell' se démène,
:*Ell' menace s'n’heomm' de l'buquer !
:*À la fin ç't'ichi s'fout in rache
:*Mais s'feimm' lit dit : "Tais-ta, t'es l'seot !"
:*Du queop, v'là la guerre au ménache
:*Et la Reine attrape ein claqueot !*

R'frain :

:::*J'vous assur' qu'in ville,
:::*L'lundi parjuré,
:::*Ch'est dins chaqu' famille
:::*Ein jour bin d'siré !''

## Notes pi référinches
* www.cabaretwallon.be
* users.skynet.be